RS บวกเกือบ 5% จับตา Q4/60 รายได้พุ่งรับธุรกิจ Health & Beauty โต
RS บวกเกือบ 5% จับตา Q4/60 รายได้พุ่งรับธุรกิจ Health & Beauty โต ล่าสุด ณ เวลา 10.41 น. ราคาอยู่ที่ 27 บาท บวก 1.25 บาท หรือ 4.85% สูงสุดที่ 28.25 บาท ต่ำสุดที่ 26.50 บาท มูลค่าซื้อขายที่ 164.52 ล้านบาท 
20 พ.ย. 2560

ผู้สื่อข่าวรายงานว่า ราคาหุ้นบริษัท อาร์เอส จำกัด (มหาชน) หรือ RS ณ เวลา 10.41 น. ราคาอยู่ที่ 27 บาท บวก 1.25 บาท หรือ 4.85% สูงสุดที่ 28.25 บาท ต่ำสุดที่ 26.50 บาท มูลค่าซื้อขายที่ 164.52 ล้านบาท ขณะที่ดัชนีตลาดหุ้นไทยโดยรวมบวก 0.34%

ด้าน บล.ยูโอบี เคย์เฮียน ระบุในบทวิเคราะห์ว่า แนะนำซื้อหุ้น RS ด้วยราคาพื้นฐานใหม่ปี 2561 ที่ 28.00 บาท โดยผลประกอบการไตรมาสที่ 3/60 อยู่ที่ 124 ล้านบาท พลิกฟื้นจากที่ขาดทุน 61 ล้านบาท ในไตรมาสที่ 3/59 และเพิ่มขึ้น 138% จากไตรมาสก่อนหน้า โดยรายได้รวมเพิ่มทั้งจากช่วงเดียวกันของปีก่อน และเพิ่มขึ้นกว่าไตรมาสก่อนหน้า จากการเพิ่มขึ้นของรายได้จากธุรกิจสื่อ และธุรกิจสุขภาพและความงาม
ส่วนแนวโน้มผลประกอบการไตรมาสที่ 4/59 คาดใกล้เคียงกับไตรมาสที่ 3/60 โดยจะไม่ได้รับผลกระทบจากช่วงไว้อาลัยเดือน ต.ค. 2560 มากนัก เพราะการเติบโตของยอดขายธุรกิจสุขภาพและความงามช่วยสนับสนุน
สำหรับแนวโน้มปี 2561 ทิศทางผลประกอบการสดใสมากต่อเนื่อง ด้วยการเติบโตของธุรกิจสุขภาพและความงาม และการขึ้นราคาค่าโฆษณา เราปรับเพิ่มประมาณการกำไรสุทธิในปีนี้และปีหน้าขึ้น 18% และ 59% ตามลำดับ คงคำแนะนำ ซื้อ ด้วยราคาพื้นฐานใหม่ปี 2561 ที่ 28.00 บาท